SIR আতঙ্কে আত্মঘাতী! আমগাছ থেকে উদ্ধার ঝুলন্ত

রায়গঞ্জ: এসআইআর-SIR (Special Intensive Revision) ঘিরে আতঙ্কের মধ্যেই আত্মঘাতী হওয়ার অভিযোগ রায়গঞ্জের (Raigunge) সুভাষগঞ্জ এলাকার বাসিন্দা বাবলু পাল (৬৫)-এর বিরুদ্ধে। বৃহস্পতিবার ভোরে বাড়ি থেকে প্রায় একশো মিটার দূরে একটি আমগাছ থেকে ঝুলন্ত অবস্থায় তাঁর মৃতদেহ উদ্ধার করে পুলিশ।

পরিবারের দাবি, বাবলু পালের পকেট থেকে একটি সুইসাইড নোট উদ্ধার হয়েছে, যেখানে এসআইআর আতঙ্কের কথাই উল্লেখ করা রয়েছে। অভিযোগ, এসআইআর ঘোষণার পর থেকেই মানসিক চাপে ভুগছিলেন তিনি। গত ৬ জানুয়ারি তাঁকে শুনানিতে ডাকা হয়েছিল। তার পর থেকেই তাঁর আতঙ্ক আরও বেড়ে যায় বলে পরিবারের অভিযোগ।

আরও পড়ুন: রাত পোহালেই নদিয়ার তাহেরপুরে সভা অভিষেকের, চূড়ান্ত প্রস্তুতি

ঘটনার খবর পেয়ে শুক্রবার সকালে বাবলু পালের বাড়িতে যান বিধায়ক কৃষ্ণ কল্যাণী। তিনি পরিবারের পাশে থাকার বার্তা দেন। সাংবাদিকদের তিনি বলেন, “কোনও বৈধ ভোটারের নাম বাদ যেতে দেওয়া হবে না। অকারণে কেউ আতঙ্কিত হবেন না।” ঘটনা ঘিরে এলাকায় চাঞ্চল্য ছড়িয়েছে। পুলিশ পুরো বিষয়টি খতিয়ে দেখছে।